CELEX: 62018CN0556
Language: mt
Date: 2018-08-30 00:00:00
Title: Kawża C-556/18: Rikors ippreżentat fit-30 ta’ Awwissu 2018 – Il-Kummissjoni Ewropea vs Ir-Renju ta’ Spanja

22.10.2018   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 381/18
            
         
      Rikors ippreżentat fit-30 ta’ Awwissu 2018 – Il-Kummissjoni Ewropea vs Ir-Renju ta’ Spanja
      (Kawża C-556/18)
      (2018/C 381/19)
      Lingwa tal-kawża: l-Ispanjol
      
         Partijiet
      
      
         Rikorrenti: Il-Kummissjoni Ewropea (rappreżentanti: E. Manhaeve u S. Pardo Quintillán, aġenti)
      
         Konvenut: Ir-Renju ta’ Spanja
      
         Talbiet
      
      Ir-rikorrenti titlob li l-Qorti tal-Ġustizzja jogħġobha:
      
                  —
               
               
                  tiddikjara, skont l-ewwel paragrafu tal-Artikolu 258 TFUE, li billi ma ffinalizzax l-informazzjoni u l-konsultazzjoni tal-pubbliku dwar ir-reviżjoni u l-aġġornament tal-pjanijiet ta’ mmaniġġjar tal-baċini tax-xmajjar u billi ma adottax, ma ppubblikax u ma kkomunikax lill-Kummissjoni r-reviżjoni u l-aġġornament tal-pjanijiet ta’ mmaniġġjar tal-baċini tax-xmajjar għad-distretti tal-baċini tax-xmajjar ta’ Lanzarote, Fuerteventura, Gran Canaria, Tenerife, La Gomera, La Palma u El Hierro, ir-Renju ta’ Spanja naqas milli jwettaq l-obbligi imposti fuqu skont l-Artikolu 13(7) tad-Direttiva 2000/60/KE tal-Parlament Ewropew u tal-Kunsill tat-23 ta’ Ottubru 2000 li tistabilixxi qafas għal azzjoni Komunitarja fil-qasam tal-politika ta’ l-ilma (1), moqri flimkien mal-Artikolu 13(1), mal-Artikolu 14 u mal-Artikolu 15(1) tal-istess direttiva;
               
            
                  —
               
               
                  tikkundanna lir-Renju ta’ Spanja għall-ispejjeż.
               
            
         Motivi u argumenti prinċipali
      
      Skont l-Artikolu 25 tad-Direttiva 2000/60/KE, din daħlet fis-seħħ fil-jum tal-pubblikazzjoni tagħha fil-Ġurnal Uffiċjali, jiġifieri fit-22 ta’ Diċembru 2000. Skont l-Artikolu 13(6), il-pjanijiet ta’ mmaniġġjar tal-baċini tax-xmajjar kellhom għaldaqstant jiġu ppubblikati mhux iktar tard mit-22 ta’ Diċembru 2009 u skont l-Artikolu 13(7), l-ewwel reviżjoni u aġġornament tagħhom kellhom jitwettqu mhux iktar tard mit-22 ta’ Diċembru 2015.
      Il-Kummissjoni tqis li billi ma ffinalizzax l-informazzjoni u l-konsultazzjoni tal-pubbliku dwar ir-reviżjoni u l-aġġornament tal-pjanijiet ta’ mmaniġġjar tal-baċini tax-xmajjar u billi ma adottax, ma ppubblikax u ma kkomunikax lill-Kummissjoni r-reviżjoni u l-aġġornament tal-pjanijiet ta’ mmaniġġjar tal-baċini tax-xmajjar għad-distretti tal-baċini tax-xmajjar ta’ Lanzarote, Fuerteventura, Gran Canaria, Tenerife, La Gomera, La Palma u El Hierro fit-terminu ta’ xahrejn stabbilit fl-opinjoni motivata tagħha tal-5 ta’ Ottubru 2017, ir-Renju ta’ Spanja naqas milli jwettaq l-obbligi imposti fuqu skont id-dispożizzjonijiet tad-Direttiva 2000/60/KE ċċitati iktar ’il fuq.
      
         (1)  ĠU Edizzjoni Speċjali bil-Malti, Kapitolu 15, Vol. 5, p. 275.